ЈАВНА УСТАНОВА

 **„ТУРИСТИЧКА ОРГАНИЗАЦИЈА ГРАДА ДЕРВЕНТА“ ДЕРВЕНТА**

**Ул. Браће Југовића 1, Дервента тел/факс : 053-334-667**

[**www.otkrijderventu.com**](http://www.otkrijderventu.com)[**togderventa@gmail.com**](mailto:togderventa@gmail.com)

Број: 202 /25

Датум : 15.07.2025. год

**ИНФОРМАЦИЈА О РАДУ**

**ЈУ „ТУРИСТИЧКА ОРГАНИЗАЦИЈА ГРАДА ДЕРВЕНТА“**

**за период 01.01. – 30.06.2025.године**

Дервента; јули 2025. године

**ИНФОРМАЦИЈА О РАДУ**

**за период од 01.01. до 30.06.2025. године**

**1. ФОРМИРАЊЕ И РАСПОДЈЕЛА УКУПНОГ ПРИХОДА**

Таб. 1.

|  |  |  |  |  |  |
| --- | --- | --- | --- | --- | --- |
| **Ред.**  **број** | **Формирање и расподјела укупног прихода** | **2024. Реализација** | **2025.**  **План** | **2025. Реализација за 6 мјесеци** | **Индекс**  **5/4** |
| 1 | 2 | 3 | 4 | 5 | 6 |
| 1 | Приходи по основу редовне дјелатности | 9.652,40 | 10.000,00 | 6.914,00 | 69,14 |
| 2 | Приходи из општинског буџета | 209.701,60 | 281.000,00 | 136.086,00 | 48,00 |
| 3 | Приходи из републичког буџета | - | 5.000,00 | 5.000,00 | 100,00 |
| 4 | Приходи по осталим изворима | - | - | - | - |
|  | **УКУПНО ОСТВАРЕНИ ПРИХОД** | **219.354,00** | **296.000,00** | **148.000,00** | **50,00** |
|  | **РАСПОДЈЕЛА УКУПНОГ ПРИХОДА** | 219,272,48 | 296.000,00 | 93.678,37 | 31,00 |
|  | Материјални трошкови  -расходи за закуп  -трошкови енергије, ПТТ, комуналне услуге  - режијски материјал  - расходи за посебне намјене  - текуће одржавање  - путовање и смјештај  - стручне услуге  - одрж.јавних површина  - непоменути расходи  - трансакција размјене  - набавка опреме  - издаци за нефинанс.имовину  -боловање за рефундацију | 101.134,05  1.550,00  2.962,07  1,798,87  8.496,25  1.690,71  1.999,59  30.927,93  0,00  17.576,94  0,00  10.056,02  15,221,16  8.854,51 | 159.500,00  0,00  3.000,00  1.500,00  1.000,00  1.000,00  2.000,00  125.500,00  5.500,00  6.000,00  1.000,00  4.000,00  5.000,00  4.000,00 | 22.122,13  0,00  1.310,41  614,88  819,28  981,45  875,44  5.589,65  5.275,00  2.172,94  0,00  1.827,50  420,00  2.235,58 | 13,86  -  43,68  40,99  81,92  98,14  43,77  4,45  95,90  36,21  -  45,68  8,40  55,88 |
| 6 | Лична потрошња – бруто | 109.142,98 | 127.500,00 | 67.058,52 | 52,59 |
| 7 | Лична потрошња – нето | 71.022,65 | 78.000,00 | 42.796,78 | 54,86 |
| 8 | Заједничка потрошња - бруто | 8.995,45 | 9.000,00 | 4.497,72 | 49,97 |
|  | **УКУПНА РАСПОДЈЕЛА** | **219.272,48** | **296.000,00** | **93.678,37** | **31,00** |
|  | **НЕРАСПОРЕЂЕНИ ПРИХОДИ** | 81,52 | - | 54.321,63 | - |
|  | **ГУБИТАК** |  | - | - | - |

**2. ОБАВЕЗЕ И ПОТРАЖИВАЊА ПО ПЕРИОДИЧНОМ ОБРАЧУНУ ЗА 6 МЈЕСЕЦИ 2025.ГОДИНЕ**

Таб. 2.

|  |  |  |  |
| --- | --- | --- | --- |
| Ред. бр. | Обавезе и потраживања по периодичном обрачуну за 6 мјесеци 2025. године | 2024. год. | 2025. год. |
| 1 | 2 | 3 | 4 |
| 1 | Обавезе по кредитима | - | - |
| 2 | Доспјеле а неизмирене обавезе за порезе и доприносе фондовима за накнаду УО | - | - |
| 3 | Обавезе према и члановима управних одбора | - | - |
| 4 | Остале обавезе (рачуни) | 552,23 | 2.251,83 |

**3. ИНВЕСТИЦИЈЕ ПО ВРСТАМА**

**(навести врсту и вриједност инвестиција** )

Таб. 3.

|  |  |  |  |  |
| --- | --- | --- | --- | --- |
| Ред. бр. | Врсте инвестиција | 2024. год. | 2025. год. за 6 мјесеци | План 2025. год. |
| 1. | - | - | - | - |

**4. СТРУКТУРА УКУПНОГ ПРИХОДА**

Таб. 4.

|  |  |  |  |  |
| --- | --- | --- | --- | --- |
| Ред. Бр. | Структура укупног прихода | 2024. год. Процентуално  учешће у укупном приходу | 2025. год. Процентуално учешће у укупном приходу за 6 мјесеци | План 2025. год. Процентуално учешће у укупном приходу |
| 1. | Приходи по основу редовне дјелатности | 5 | 5 | 3 |
| 2. | Приходи из општинског буџета | 91 | 92 | 95 |
|  | Приходи из републичког буџета | 3 | 3 | 2 |
| 3. | Приходи по осталим изворима (донације, продаја основних средстава, реализација пројеката и тд.) | 1 | - | - |
| 4. | **УКУПНО ОСТВАРЕНИ ПРИХОД** | 100 % | 100 % | 100 % |

**5. ТРОШКОВИ УПРАВЉАЧКИХ СТРУКТУРА**

Таб. 5.

|  |  |  |  |  |
| --- | --- | --- | --- | --- |
| **Ред. бр.** | **Врсте трошкова** | **2024. год.** | **2025. год. за 6 мјесеци** | **План 2025. год.** |
| 1. | Накнаде за рад |  |  |  |
| 1.1. | Управни одбор/бруто | 8.995,45 | 4.497,72 | 9.000,00 |
| 2. | Доприноси | 3.595,44 | 1.797,72 | 3.600,00 |
| 3. | Остали трошкови | - | - | - |

**6. КВАЛИФИКАЦИОНА СТРУКТУРА ЗАПОСЛЕНИХ**

Таб. 6.

|  |  |  |  |  |
| --- | --- | --- | --- | --- |
| **Ред. Бр.** | **СТЕПЕН СТРУЧНЕ СПРЕМЕ** | **2024.**  **година** | **2025.**  **година** | **План за**  **2025.годину** |
| 1. | Висока стручна спрема | 2 | 2 | 2 |
| 2. | Виша школска спрема |  |  |  |
| 3. | Сред. струч. спрема и КВ радници | 2 | 2 | 2 |
| 4. | Неквалификовани и ПК радници |  |  |  |
| 5. | Волонтери |  |  |  |
|  | **УКУПНО** | **4** | **4** | **4** |
| 6. | Мушкараца-запослени | 2 | 2 | 2 |
| 7. | Жене-запослене | 2 | 2 | 2 |
| 8. | До 35 година-запослени | 1 | 1 | 1 |
| 9. | Преко 35 година-запослени | 3 | 3 | 3 |
|  | **ПРОСЈЕЧАН НЕТО ЛИЧНИ ДОХОДАК ПО ЗАПОСЛЕНОМ** |  |  |  |
| 10. | Висока стручна спрема | 1.252,42 | 1.533,18 | 1.533,18 |
| 11. | Виша школска спрема | - | - | - |
| 12. | Сред. струч. спрема и КВ радници | 802,58 | 1.046,77 | 1.046,77 |
| 13. | Неквалификовани и ПК радници | - | - | - |
| 14. | **Нето лични доходак директора** | 2.088,06 | 2.295,55 | 2.295,55 |
| 15. | Просјечан нето лични доходак  у предузећу/установи | 1.381,02 | 1.625,16 | 1.625,16 |

**7. СТАЊЕ ЗАПОСЛЕНОСТИ ПО ПРАВИЛНИКУ О СИСТЕМАТИЗАЦИЈИ РАДНИХ МЈЕСТА**

|  |  |  |  |  |
| --- | --- | --- | --- | --- |
| Ред. бр. | Запослености по Правилнику о систематизацији радних мјеста | Попуњеност  2024.година | Попуњеност  2025. година | План за  2025.годину |
| 1. | ВСС | 2 | 2 | 2 |
| 2. | ВШС | - | - | - |
| 3. | ССС | 2 | 2 | 2 |
|  | **УКУПНО** | **4** | **4** | **4** |

**8. СТАЊЕ ФУНКЦИОНАЛНЕ ОРГАНИЗАЦИЈЕ**

Таб. 8.

|  |  |  |  |  |
| --- | --- | --- | --- | --- |
| Ред. бр. | Број запослених | Попуњеност  2024.година | Попуњеност  2025. година | План за  2025.годину |
| 1. | Запослени по основу  основне дјелатности | 2 | 2 | 2 |
| 2. | Административно особље | 1 | 1 | 1 |
| 3. | Техничко особље | 1 | 1 | 1 |
|  | **УКУПНО** | **4** | **4** | **4** |

|  |
| --- |
| **ГЛАВНЕ АКТИВНОСТИ ПРЕДУЗЕЋА / УСТАНОВЕ У ИЗВЈЕШТАЈНОМ ПЕРИОДУ:**  **ОСВРТ НА ФОРМИРАЊЕ И РАСПОДЈЕЛУ УКУПНОГ ПРИХОДА**  Укупно остварени приход Јавне установе „Туристичка организација града Дервента“ у првој половини 2025. године износио је 148.000,00 КМ, односно реализовано је 50,00 % плана за 2025. годину.  Приход по основу редовне дјелатности односи се на приход од боравишне таксе, који је у првих шест мјесеци 2025. године износио 6.914,00 КМ што чини **4.6 %** од укупног прихода у првих 6 мјесеци и 69,14 % од планираног за 2025. годину.  Приход из градског буџета у предметном периоду износио је 136.086,00 КМ тако да је реализовано 48 % од плана.  Расподјела укупног прихода „Туристичке организације“ од 93.678,37 КМ, извршена је у проценту од 31 %. Материјални трошкови су износили 22.122,13 КМ, од чега, 1.310,41 КМ се односи на трошкове енергије, комуналне обавезе, комуникације и друге трошкове, 1.097,53 КМ на режијски материјал, 7.534,51 КМ на стручне услуге, промотивне активности,штампање и сл. Износ од 5.275,00 КМ односи се на инфраструктурне радове, 1.827,00 КМ за набавку опреме и сл. Расход за бруто плате износио је 67.058,52 КМ. „Туристичка организација“ нема обавеза према кредитним задужењима.  **БОРАВИШНА ТАКСА**  На већи приход од боравишне таксе од планираног у првој половини 2025. године утицао је већи број посјетилаца, као и законско повећање висине боравишне таксе која од 01.01.2025. године износи 3,00 КМ. У току прве половине године у граду је одржан велики број манифестација међународног карактера које су у наш град довеле учеснике и посматраче из других градова и држава.  На попуњеност смјештајних капацитета значајно је утицало и снимање филма „Вања“ у режији Дервенћанке Александре Одић. У периоду снимања продукција је закупила све смјештајне капацитете у граду, попут мотела, хостела, соба и пансиона.  На основу података надлежних Министарства, као и републичких инспекцијских служби поједини смјештајни капацитети са подручја града Дервента у власништву физичких лица која се баве услугама смјештаја нису реално приказивали промет од ноћења у њиховим објектима. Препорука је да се појачају инспекцијске контроле на нивоу града.  Позитивно је да на подручју града Дервента нема нерегистрованих смјештајних капацитета или физичких лица која се баве услугама смјештаја.  Приход од боравишне таксе, намијењен је за промотивно-пропагандне активности: штампање пропагандног материјала, организовање и учешће на манифестацијама, као и реализацију пројеката и промоције путем штампаних и електронских медија.  Према скупштинској одлуци боравишна такса износи 3,00 КМ по ноћењу. Од укупног прихода 20% припада ТОРС-у а 80% локалним туристичким организацијама.  **ПРОЈЕКТИ И ПРОГРАМИ**  Током прве половине 2025. године Јавна установа је аплицирала на три јавна позива:   * Јавни позив у оквиру Interreg ВИ-А ИПА програма Хрватска - Босна и Херцеговина - Црна Гора 2021 као партнер са Славонском Пожегом – али пројекат није прошао међу пројекте које ће финансирати Заједнички секретаријат Интеррег ИПА АДРИОН 2021-2027 програма. * Јавни позив за Пројекат финансирања израде 3Д анимације о историји града – нема резултата у току припреме Информације. * К О Н К У Р С за финансирање или суфинансирање проjеката у области културних делатности Срба у иностранству у 2025. години – Министарство просвјете и културе Републике Србије – није прошао приједлог ЈУ „ТОГД“ за штампање брошуре „Сачувајмо дервентски шарани приглавак“.   **Валоризација и заштита природног и културног материјалног и нематеријалног насљеђа Дервенте**  Један од сегмената рада Tуристичке организације јесте истраживање етнографских елемената, који су везани за дервентски крај и њихова научна и туристичка валоризација. Прoграм се ради на локалном нивоу. У првој половини 2025. године акценат је био на шари дервентског приглавка. Обављене су следеће активности:   * прикупљани су приглавци са различитим мотивима – шарама из домаћинстава са подручја града Дервента. Шаре су претворене у дигиталну форму, спремну за штампање, како би се сачувале за будуће генерације, * организоване су радионице шарања приглавака у ОШ „Ђорђо Панзаловић“ Осиња и радионица са представницама из Удружења жена.   У вези с тим започели смо припрему брошуре „Дервентски шарани приглавак“.  У сарадњи са Народном библиотеком „Бранко Радичевић“ реализовали смо изложбу под називом Тренутак у вјечности, посвећену воденом цвијету – природном раритету нашег краја и ријеткости у цијелом свијету. Кроз ову поставку настојали смо да укажемо на значај очувања природних вриједности и подигнемо свијест јавности о потреби заштите овог јединственог феномена ријеке Укрине, који краси подручје Дервенте.  „Такође, у оквиру активности усмјерених на заштиту природних добара, припремљен је материјал за изложбу на тему Абонос – стари храст. Поставка је представљена на изложби у Дубици, гдје је Туристичку организацију града Дервента представљао наш сарадник и умјетник Саша Богдан.“  Ове активности реализоване су у циљу очувања природних ријеткости нашег краја, а посебно због угрожености ових феномена услед неконтролисаног вађења, злоупотребе и неодговорног односа појединих суграђана.  У циљу заштите и очувања природе ЈУ „ТОГД“ је у сарадњи са ОШ „19. Април“ и ове године организовала акцију чишћења и уређења корита ријеке Укрине поводом Дана планете.  У циљу заштите природних добара, Туристичка организација града Дервента наставила је активности усмјерене на очување старих храстова на подручју града. Урађен је и идејни пројекат за надстрешницу, како би се заштитио већ изложени комад „Бабиног храста“ и тиме обезбиједило његово трајније очување.  У првој половини 2025. године ЈУ „ТОГД“ је у сарадњи са АД „Комуналац“ радила на уређењу, кошењу, чишћењу, одржавању и насипању излетишта **„Патковача“**, на којем се у току љета одржава одређени број манифестација.  Ово излетиште је веома посјећено и занимљиво за Дервенћане у љетњем периоду у вријеме сезоне купања тако да је урађено пар идејних рјешења која би се требала реализовати у наредном периоду. У првој фази уклоњене су кућице које су оштећене у поплави. Ове активности ће се наставити током љета и јесени.  **МАНИФЕСТАЦИЈЕ**  „Туристичка организација града Дервента“ је у првој половини 2025. године учествовала у припремним активностима неких од манифестација у нашем граду кроз дизајнирање и израду промотивног материјала, подршку и учешће у организацији, те рекламирање и промоцију дешавања као што су:  - **„Фестивал поезије“,**  **- 14. јануар - Православна Нова година,**  **- Седма дервентска шакалијада,**  **- Улична трка кроз Дервенту,**  **- Трка Веном ран у Кострешу,**  **- 19. април – Дан ослобођења Дервенте,**  **- Божићни и Васкршњи празници и многе друге,**  **- Турнир у баскету 3х3 и многе друге.**  **ЈУ** „Туристичка организација града Дервента“ радила је на организацији и реализацији манифестација: **„Дервентска бициклијада 2025.“** и **„Конференција беба Дервента 2025. године“**, која је одржана 28.06.2025. године. Покровитељ манифестације је као и протеклих година било Министарство породице, омладине и спорта и Град Дервента.  **ПРОМОТИВНО-ПРОПАГАНДНЕ АКТИВНОСТИ**  ЈУ „Туристичка организација града Дервента“ је у 2025. години радила на дизајнирању и штампању **промотивно-пропагандног материјала**, тј. тематских промотивних брошура и промотивног материјала ( балони, оловке, више врста летака, банери исл.). Урађене су инфо табле за обиљежавање врсте дрвећа на новим зеленим површинама (нови дрвореди). Урађене су табле са описима 64 града и општина у Републици Српској које су употпуниле садржај парка „9. јануар“.  Урађене су табле туристичке сигнализације за нове локације и дупуњена је сигнализација за постојеће туристичке локалитете.  Јавности су достављане информације о **туристичким ваучерима** за грађане и угоститеље. Туристички ваучер је документ који издаје Министарство трговине и туризма на основу кога корисник ваучера остварује право на субвенцију трошкова услуге смјештаја која укључује ноћење са доручком појединачно или у аранжману у једној смјештајној јединици угоститељског објекта. Туристички ваучер ће бити могуће искористити до 30.09.2025. године само код угоститеља или туристичке агенције који су пријављени.  Информације о раду установе и најбитнијим дешавањима у граду током године објављиване су на друштвеним мрежама facebook и instagram на којим је активиран јавни профил установе који прати преко 4,6 хиљада корисника.  Информације из туризма до јавности стижу путем штампаних медија - Дервентски лист, Посавске новости и Глас Српске, телевизија - РТРС-а и К3, АТВ и интернет портала – Откриј Дервенту, Дервента кафе и Град Дервента.  **РЕДОВНЕ АКТИВНОСТИ**  У првој половини 2025. године ЈУ „Туристичка организација града Дервента“ обављала је редовне послове ради којих је основана – промоцију туристичког производа, подстицање и унапређење постојећих и развој нових туристичких садржаја, подизање свијести о значају туризма и његовим ефектима на привредни систем, као и унапређење боравка туриста уз пружање релевантних информација. Поред тога, израђени су кључни плански документи: План јавних набавки, План годишњих одмора, План промотивних активности и План активности партнерске сарадње, којима је дефинисан рад установе у првој половини године.  Урађена је анализа потенцијала за развој туризма, као и анализа тренутног стања и досадашњег развоја туризма у граду.   * **Континуирано информисање туриста** (путем туристичког инфо-пулта, телефона, е-маила, друштвених мрежа и веб-сајта). * **Одржавање и ажурирање промотивних материјала** (брошуре, карте, сувенири, фотографије, дигитални садржаји). * **Сарадња са локалним институцијама и удружењима** (културним, спортским, туристичким и др.) ради подршке манифестацијама. * **Евидентирање и обрада туристичке статистике** (ноћења, структура гостију, поријекло, трендови). * **Редовно присуство и промоција на друштвеним мрежама** ради видљивости туристичке понуде града. * **Пријем и сарадња са новинарима, блогерима и туристичким радницима** који посјећују Дервенту. * **Пружање подршке туристичким субјектима** (савјети, повезивање, заједнички наступи). * **Припрема и ажурирање планских докумената** (програми рада, планови активности, извјештаји).   **Локалне активности**  ЈУ „Туристичка организација града Дервента“ у првој половини 2025. године наставила је и учврстила сарадњу са јавним установама, удружењима и спортским клубовима кроз заједничке активности, укључујући радионице, такмичења, практичну наставу и манифестације. Значајне активности обухватају:   * Дервентски фестивал поезије / Средња туристичка школа * Изложба слика Соње Спироске Остојић / Центар за културу * Промоције књига и радионице / Народна библиотека „Бранко Радичевић“ * Конкурс за израду најљепшег славског колача / КСС, Удружење жена и др. * Православна Нова година / СКПД „Просвјета“ * Васкршњи базар / КСС „Царица Милица“ * Дан вода / ОШ „19.април“ и АД „Комуналац“ * Дан ослобођења Дервенте 19. април / СУБНОР * Радионица шарања приглавака / Удружење жена и ОШ „Ђорђо Панзаловић“   Настављена је успостављена сарадња са приватним предузећима из Дервенте, која су се активно укључила у заједничке активности на формирању туристичког производа града. Поред хотела, мотела и осталих смјештајних и угоститељских капацитета, значајно је било укључивање дервентских привредника. На примјер, током манифестација „Улична трка кроз Дервенту“ и „Конференција беба 2025. године“, поред поклона Министарства породице, омладине и спорта и Градске управе, привредници су се одазвали у великом броју као „Пријатељи манифестације“ и допринијели вриједним поклонима за учеснике.  Туристичка организација града Дервента већ трећу годину спроводи активности на ревитализацији излетишта Бабино брдо:   * урађени су земљани радови и крчење терена, * уређене су пјешачке стазе и приступни пут, * уређен је видиковац, постављене камере за надзор, дио дјечијег мобилијара и заставе, * доведена је вода и изграђена чесма, а на платоу уређен приступачан простор за посјетиоце.   Поред тога, уређен је и засад биљних врста, чиме је простор добио естетску и функционалну вредност за све посјетиоце.  Поред сарадње на локалном нивоу, Туристичка организација града Дервента наставила је успјешну сарадњу са Министарством трговине и туризма Републике Српске, Туристичком организацијом Републике Српске, Републичким заводом за заштиту културно-историјског и природног насљеђа РС, као и са бројним установама, удружењима и приватним предузећима широм Републике Српске.  **Регионалне и републичке активности**  Током прве половине 2025. године реализован је низ посјета и радних састанака на регионалном нивоу, са циљем промоције туристичке понуде и развоја региона. Активности су обухватале учешће на сајмовима, конференцијама, радионицама и обукама. ЈУ Туристичка организација града Дервента узела је учешће на сљедећим манифестацијама:   * Зимзоброд * Зимска чаролија у Добоју * Међународни сајам туризма у Београду * Сајам туризма и гастрокултуре у Бијељини * Међународни сајам туризма у Бања Луци * Озренски фестивал меса * Семинар о рецептивном туризму у Бања Луци * 5 стручних састанака у Привредној комори РС на иницијативу „ТОРС“а и МТТ.   Министарству трговине и туризма Републике Српске достављени су извјештаји о раду Јавне установе, о наплати боравишне таксе и о провођењу Стратегије развоја туризма РС. Туристичкој организацији Републике Српске достављени су извјештаји о уређености појединих дестинација, календар манифестација и друге релевантне информације.  Достављене су информације о стању туристичке сигнализације на подручју општине Дервента, фазама извођења радова, плановима за 2025. годину, као и о стању у руралном туризму.  Настављено је кандидовање пројеката по расписаним јавним позивима, како у својству носиоца пројеката, тако и као партнерских институција.  У складу са законским обавезама настављено је прикупљање статистичких података о кретању туриста, броју ноћења, структури домаћих и страних гостију, земљи поријекла и другим параметрима, ради адекватне анализе туристичке посјетљивости. Након анализе подаци су достављни надлежним институцијама.  Такође, у складу са усменим договорима са туристичким агенцијама из Републике Србије израђена је спецификација смјештајних капацитета на подручју општине Дервента, која је прослијеђена заинтересованим агенцијама ради могућег укључивања Дервенте у програме путовања сјеверним дијелом Републике Српске, као полазне тачке или мјеста за преноћиште. Ова активност је допринијела да је повећан број ноћења у Дервенти у првој половини 2025. године. |
| **ОРГАНИЗАЦИОНИ УСЛОВИ РЕАЛИЗАЦИЈЕ ПРОГРАМА У ИЗВЈЕШТАЈНОМ ПЕРИОДУ**  Туристичку организацију града Дервента основала је Скупштина Града, а њену управу чине Управни одбор и директор. У првој половини 2025. године установа је имала четири запослена: директора, стручног сарадника за туризам, административно-техничког радника и оперативно-техничког радника.  **ПРОСТОРНИ И ТЕХНИЧКИ УСЛОВИ РЕАЛИЗАЦИЈЕ ПРОГРАМА У ИЗВЈЕШТАЈНОМ ПЕРИОДУ**  Јавна установа „Туристичка организација града Дервента“ смјештена је у двије канцеларије на првом спрату зграде некадашњег Војног одсјека на Харману. Током прве половине 2025. године дјелимично су реновирани ходник и један тоалет. Обновљен је дио намјештаја и техничке опреме за рад, што је значајно олакшало рад и омогућило бољи пријем посјетилаца и стручних сарадника.  Планирана је изградња сувенирнице у приземљу постојећег објекта или на другој погоднијој локацији, али средства за ову активност нису издвојена у 2025. години. Туристичка организација располаже већим бројем сувенира од дрвета и слика, који чекају простор за изложбу.  Гријање просторија се врши електричном енергијом (гријалице). Установа посједује три лаптопа, један рачунар, црно-бијели и колор штампач. |
| **ПЛАНИРАНЕ И РЕАЛИЗОВАНЕ АКТИВНОСТИ У ИЗВЈЕШТАЈНОМ ПЕРИОДУ:**  Од пројеката планираних Планом и Програмом за 2025. годину реализовани су следећи:   * Ревитализација излетишта „Бабино Брдо“ – завршена 2. фаза * Маркирана и изграђена стаза /100 метара/ на Бабином Брду * Снимљен кратки промо филм о Дервентском вашару * Новогодишњи кутак за сликање у оквиру „Дервентских зимских вечери“ * Пројекат „Дервентски шарани приглавак“ * Озелењавање излетишта Бабино Брдо * Идејни пројекат за надстрешницу за „Бабин храст“ * Чишћење рибарске стазе на Патковачи у сарадњи са СРД „Укрина“ * Изложба „Тренутак у вјечности“ са циљем заштите воденог цвијета * Промоција абоноса – изложба у Козарској Дубици и Дервенти * Аплицирање пројеката на Јавне позиве и припрема нових приједлога * „Сувенири Дервенте“ ( рађене су шаргије и приглавци) * Израда промотивно-пропагандних материјала |
| **ПРЕПРЕКЕ И ПРОБЛЕМИ У РАДУ ПРЕДУЗЕЋА/УСТАНОВЕ У ИЗВЈЕШТАЈНОМ ПЕРИОДУ:**  Туристичка организација града Дервента суочава се са значајним проблемима у вези са просторним и техничким условима рада. Канцеларије установе налазе се у објекту који није изолован, са застарјелим електро-инсталацијама и мокрим чвором, што отежава рад током зимских и љетних мјесеци. Просторије су мале за број запослених и опрему која се користи, а недостаје и адекватан простор за смјештај сајамског материјала, инвентара и промотивно-пропагандног материјала, што доводи до оштећења истог услед влаге. Лоше су и заједничке просторије, а поједина удружења не воде бригу о истим. Недостатак изложбеног простора, укључујући и галеријски простор за слике са Ликовне колоније, такође отежава реализацију програма.  Потребно је службено возило или друго превозно средство за рад и транспорт опреме.  Положај канцеларија на првом спрату и удаљеност од централне пјешачке зоне отежавају брз и једноставан приступ посјетиоцима и туристима.  Унапређење ових услова и инвестиције у просторну, техничку и инфраструктурну опрему били би од кључног значаја за ефикаснији рад установе и квалитетнију реализацију свих планираних активности. |
| **ПРЕПОРУКЕ ЗА УНАПРЕЂЕЊЕ РАДА ПРЕДУЗЕЋА/УСТАНОВЕ :**  Туризам као грана привреде на подручју општине Дервента свакако захтијева веће мјере подстицаја као и средстава за финансирање одређених активности. За рад „Туристичке организације“ су неопходни бољи просторно – технички услови, као и заједничко укључивање институција и самих грађана, како би допринијели развоју и унапређењу туризма на подручју Дервенте. Неопходно је реализовати пројекте предвиђене стратешким републичким и локалним документима. У функцији повећања прихода од боравишне таксе, неопходна је и већа ангажованост тржишне инспекције. У наредном периоду могуће је очекивати да ће већу шансу за развој имати домаћи туризам са све већим акцентом на рурални вид туризма и одмор у природи генерално. |
| **ИЗВЈЕШТАЈ О РАДУ УПРАВНОГ /НАДЗОРНОГ ОДБОРА ПРЕДУЗЕЋА /УСТАНОВЕ:**  У току прве половине 2025. године Управни одбор ЈУ „ТОГД“ је радио у два састава: Предсједник Тања Билић и чланови Младен Новић и Горан Вукичевић.  Од фебруара 2025. године именована је Кристина Кесер која је замијенила Тању Билић.  Одржане су 3 сједнице у првој половини године:  **Сједница УО ЈУ „ТОГД“, одржана 14.02.2025.**  1. Усвајање Записника са претходне Сједнице Управног одбора;  2. Избор предсједника Управног одбора;  3. Разматрање Збирног извјештаја о попису имовине и обавеза на дан 31.12.2024. године;  4. Одлука о усвајању Збирног извјештаја о попису имовине и обавеза на дан 31.12.2024. године;  5. Одлука о висини топлог оброка за 2025. годину;  6. Законска измјена најниже плате у РС – усклађивање;  7. Информација о утрошку боравишне таксе у 2024. години;  8. Информација о Плану јавних набавки за 2025. годину;  9. Информација о Плану годишњих одмора за 2025. годину;  10. Информација о плану промотивних активности за 2025. годину;  11.Разно  **Сједница УО ЈУ „ТОГД“, одржана 26.02.2025.**  1. Усвајање Записника са претходне Сједнице Управног одбора;  3. Разматрање и усвајање Извјештаја о раду за период 01.01.–31.12.2024. године;  4. Разматрање и усвајање Годишњег фин. извјештаја за период 01.01.–31.12.2024. год.;  5. Упознавање са календаром манифестација;  6. Разно  **Сједница УО ЈУ „ТОГД“, одржана 11.04.2025.**  1. Усвајање Записника са претходне Сједнице Управног одбора;  3. Разматрање и усвајање Правилника о платама и другим личним примањима у ЈУ „ТОГД“ ;  4. Упознавање са Планом реализације пројекта уређења излетишта Патковача;  5. Разно  Предсједник УО:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Директор:

М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_