На основу члана 10. став 4. Закон о јавним путевима („Службени гласник Републике Српске“ број: 89/13 и 83/19), члана 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 37. став 2. тачка 2. Статута града Дервента („Службени гласник града Дервента“, број: 6/21, 20/21 и 10/22) Скупштина града Дервенте је на 10. сједници, одржаној дана 29. 8. 2025. године, донијела

**ОДЛУКУ**

**о измјени одлуке о разврставању локалних путева и улица**

**у насељу на подручју града Дервента**

Члан 1.

У Одлуци о разврставању локалних путева и улица у насељу на подручју града Дервента („Службени гласник града Дервента“, број 13/23), члан 4. мијења се и гласи:

„Члан 4.

(1) На подручју града Дервенте идентификовано је укупно 15 локалних путева I реда.

(2) На основу мјерила и критеријума дефинисаних Одлуком о утврђивању мјерила и критеријума за одређивање локалних путева и градских улица на подручју града Дервента („Службени гласник Града Дервента“ број 4/23), локални путеви I реда су сљедећи путеви:

|  |  |  |  |  |  |
| --- | --- | --- | --- | --- | --- |
| РБ | Назив пута | дужина (m1) | РБ | Назив пута | дужина (m1) |
| 1. | Осиња - Појезна центар -Старчевићи - Илова | 5.624,68 | 2. | Швабићи - Бјелошевићи | 5.682,09 |
| 3. | Провалија - Три крушке - Црнча - ријека Илова | 10.110,00 | 4. | Споменик у Модрану - Мишинци центар - аутопут, Гостићи | 14.750 |
| 5. | Дервента - Календеровци, центар - Дријен - Миловановићи | 17.200 | 6. | Вајића гробље - Горњи Детлак школа - мост на Укрини | 3.645,68 |
| 7. | Календеровци центар - Жути мост | 3.424,23 | 8. | Календеровци - Доњи Детлак - Мартићи - мост на Укрини | 6.760,00 |
| 9. | Хептинг - Рапћани школа - Ћебеџије - МП | 5.630,00 | 10. | 10. Кукавице - Дебела обала - Мишића мост - Малица | 8.815,00 |
| 11. | Рабић - Тетима - Врхови Г.Лупљаница - Тешића Баре - Лексија | 7.411,79 | 12. | 6 км - Бунар - Велика | 8.823,17 |
| 13. | Жеравац - Вишњик до школе | 9.400,00 | 14. | Беглуци - Нови Лужани | 8.400,00 |
| 15. | Беглуци - Костреш | 4.000,00 |  |  |  |
| Укупно: | | | | | 119.676,64 |

“.

Члан 2.

Ова одлука ступа на снагу осмог дана од дана објављивања у „Службеном гласнику града Дервента“.

Број: ПРЕДСЈЕДНИК СКУПШТИНЕ

Датум:

Дервента Синиша Јефтић

О б р а з л о ж е њ е

**ПРАВНИ ОСНОВ**

Правни основ за доношење одлуке је садржан у члану 10. став 4. Закона о јавним путевима („Службени гласник Републике Српске“ број: 89/13 и 83/19), којим је прописано да одлуку о разврставању локалних путева и улица у насељу доноси надлежни орган јединице локалне самоуправе и објављује се у службеном гласилу јединице локалне самоуправе, у члану 39. став 2. тачка 2. Закона о локалној самоуправи („Службени гласник Републике Српске”, број: 97/16, 36/19 и 61/21) и члану 37. став 2. тачка 2. Статута града Дервента („Службени гласник града Дервента”, број: 6/21, 20/21 и 10/22) којим је прописано да Скупштина града доноси одлуке и друга опште акте и даје њихово аутентично тумачење.

**РАЗЛОЗИ ЗА ДОНОШЕЊЕ**

Oдлуку о разврставању локалних путева и улица у насељу на подручју града Дервента је потребно измијенити у дијелу који се односи на локалне путеве првог реда, јер је Одлуком о измјени и допуни одлуке о разврставању јавних путева („Службени гласник Републике Српске“, број 60/25), коју је донијела Влада Републике Српске, дана 3. 7. 2025. године, локални пут првог реда „Модран - Осиња центар - Станковићи“, дужине 19.763,98 m¹, категорисан као регионални пут другог реда.

Приједлог одлуке измјени одлуке о разврставању локалних путева и улица у насељу на подручју града Дервента сачињен је у складу са Правилима за израду закона и других прописа Републике Српске („Службени гласник Републике Српске“, број 24/14), јер је чланом 2. Правила прописано да су између осталих, и органи јединица локалне самоуправе дужни да Правила примјењују приликом израде прописа.

На основу напријед наведеног, предлаже се да Скупштина усвоји предложену одлуку.

ОБРАЂИВАЧ: ПРЕДЛАГАЧ:

ОДЈЕЉЕЊЕ ЗА СТАМБЕНО- ГРАДОНАЧЕЛНИК

КОМУНАЛНЕ ПОСЛОВЕ

Игор Жунић