На основу члана 39. став 2. Закона о локалној самоуправи („Службени гласник Републике Српске“, број: 97/16, 36/19 и 61/21), члана 37. став 2. Статута Града Дервента („Службени гласник града Дервента“, број: 6/21, 20/21 и 10/22) и члана 140. тачка 1. Пословника о раду Скупштине града Дервента („Службени гласник града Дервента“, број: 24/21 и 18/22), а након разматрања Декларације Савеза општина и градова Републике Српске поводом пресуде предсједнику Републике Српске, Скупштина града Дервента на 10. сједници, одржаној \_\_\_. августа 2025. године, донијела је

**З А К Љ У Ч А К**

1. Скупштина града Дервента прихвата Декларацију Савеза општина и градова Републике Српске поводом пресуде предсједнику Републике Српске, Милораду Додику.
2. Декларација Савеза општина и градова Републике Српске поводом пресуде предсједнику Републике Српске, Милораду Додику, број: 01-294-08/25 од 05.08.2025. године прилог је овог закључка.
3. Овај закључак ступа на снагу даном доношења, а објавиће се у „Службеном гласнику града Дервента“.

О б р а з л о ж е њ е

Савез општина и градова Републике Српске на ванредној сједници Скупштине Савеза општина и градова одржаној 08.08.2025. године, једногласно, је усвојио Декларацију поводом пресуде предсједнику Републике, Милораду Додику. У тачки II Закључка којим је усвојена Декларација, препоручено је свим јединицама локалне самоуправе у Републици Српској да у форми ванредних или посебних сједница усвоје ову Декларацију у форми закључка.

11. августа 2025. године Савез општина и градова Републике Српске доставио је,свим јединицама локалне самоуправе, допис и у прилогу усвојену Декларацију поводом пресуде предсједнику Републике, Милораду Додику и Закључак Скупштине Савеза општина и градова о усвајању Декларације са приједлогом да све скупштине и градови у Републици Српској исту усвоје као Закључак у форми Декларације.

На 9. сједници Колегијума Скупштине града Дервента која је одржана у функцији припреме 10. сједнице Скупштине града Дервента, Градоначелник је предложио да се на 10. редовној сједници Скупштине града Дервента, разматра и Закључком усвоји Декларација Савеза општина и градова поводом пресуде предсједнику Републике Српске Милораду Додику, што је једногласно прихваћено од чланова Колегијума Скупштине града Дервента на сједници одржаној 11. августа 2025. године.

У прилогу овог закључка доставља се Декларација Савеза општина и градова Републике Српске поводом пресуде предсједнику Републике Српске, Милораду Додику, број: 01-294-08/25 од 05.08.2025. године, као и Закључак о усвајању Декларације и допис Савеза општина и градова Републике Српске свим јединицама локалне самоуправе у Републици Српској на разматрање и одлучивање.

СКУПШТИНА ГРАДА ДЕРВЕНТА

Број: 01-022-\_\_\_/25 ПРЕДСЈЕДНИК

Датум: \_\_\_. августа 2025. године СКУПШТИНЕ ГРАДА

Синиша Јефтић