**РЕПУБЛИКА СРПСКА**

**ЈУ Основна школа „19. април“**

**Дервента, Светог Саве 4,**

**тел.: 053/333-093, e-mail:** [**os105@skolers.org**](mailto:os105@skolers.org)

**ЈИБ: 4400158920002, Организациони код: 08140105**

**Број**: 494/25

**Датум**: 11.8.2025. године

**Скупштини града Дервента**

**ИНФОРМАЦИЈА О РАДУ ШКОЛЕ И СТАЊУ ОБЈЕКАТА У ШКОЛСКОЈ**

**2024/2025. ГОДИНИ**

Дервента, август 2025. године

# УВОД

Основна школа ЈУ ОШ ,,19. април'' основана је 1978.године и била је трећа основна школа у Дервенти. Изграђена је у склопу акције ,,1000 школа у Босни и Херцеговини''. Школа је добила назив по дану ослобођења Дервенте у Другом свјетском рату и није га мијењала од оснивања.

У саставу школе ,,19.април'', поред централне школе у Дервенти, налазе се подручне школе у Агићима деветоразредна, те петоразредне у Трстенцима, Мишковцима и Кострешу.

**Централна школа**

Централна школа у Дервенти располаже унутрашњим простором величине 3400 м2. У школи има 5 учионица за разредну наставу (2-5 разреда), 2 учионице за рад у првом разреду, 2 учионице за продужени боравак, 11 учионица за предметну наставу, 4 кабинета за наставнике, библиотека, зборница, канцеларије за административно особље, стручну службу и управу школе. Од осталих просторија школа има фискултурну дворану са свлачионицама за дјечаке и дјевојчице, кабинетом за наставнике, просторијом за наставна средства и санитарним чвором. У школском дворишту се налази учионица на отвореном. Школа посједује још неколико просторија за потребе помоћног особља, 10 санитарних чворова, спортско игралиште и велико школско двориште. Настава је организована у 28 одјељења, 15 одјељења у разредној и 13 одјељења у предметној настави.Школа се грије на сопствено централно гријање.

# ПО Агићи

Подручна школа у Агићима удаљена је 7 километара од града. Налази се крај магистралног пута Дервента – Прњавор. Укупна површина затвореног простора је 1150 m2. Настава је организована у пет чистих и два комбинована одјељења (двије двоструке комбинације). Подручна школа у Агићима располаже са 4 учионице намијењене за предметну наставу, 3 опште учионице намијењене за разредну наставу од којих је једна дијелом опремљена за рад са ученицима првог разреда и једна учионица која је адаптирана за потребе извођења наставе физичког васпитања. Поред тога школа има зборницу, неколико просторија за помоћно особље, смјештај инвентара, котловницу, санитарни чвор, спортско игралиште, парк и велико школско двориште. Школа се грије на сопствено централно гријање.

# ПО Мишковци

Школа у Мишковцима је од Дервенте удаљена 11 километара према Прњавору. Настава је организована у оквиру једног комбинованог одјељења. Располаже са двије учионице и санитарним чвором. Учионице се грију на пећи на чврсто гориво.Површина затвореног простора је 190 m2.

# ПО Костреш

Подручна школа у Кострешу посједује двије учионице опште намјене, зборницу, санитарни чвор и један стан за учитеље (који није у употреби). Учионице се грију на пећи на чврсто гориво. Настава је организована у два комбинована одјељења. Школа посједује отворено игралиште.Површина затвореног простора је 209 m2.

# ПО Трстенци

Петоразредна школа у Трстенцима налази се поред магистралног пута Дервента - Србац, удаљена 15 километара од Дервенте. Настава је организована у два комбинована одјељења (двије двоструке комбинације). Располаже са три учионице од којих је једна преуређена за извођење наставе физичког васпитања, зборницом и санитарним чвором. Школа посједује отворено игралиште.Површина затвореног простора је 500 m2. Учионице се грију на пећи на чврсто гориво.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **БРОЈ УЧЕНИКА И ОДЈЕЉЕЊА ЗА ШКОЛСКУ 2024/2025. ГОДИНУ** | | | | | | | | | | | | | | | | | | |
|  | | | **РАЗРЕД** | | | | | | | | | | | | | | | |
| I | II | III | IV | V | **УКУПНО I-V** | Комбинација 1\* | Комбинација 2\* | Комбинација 3\* | **УКУПНО(Комбинација)** | VI | VII | VIII | IX | **УКУПНО VI-IX** | **УКУПНО I-IX** |
| ЦЕНТРАЛНА  ШКОЛА | | УЧ. | 56 | 72 | 54 | 54 | 65 | 301 |  |  |  | 0 | 74 | 60 | 78 | 65 | 277 | 578 |
| ОДЈ | 3 | 3 | 3 | 3 | 3 | 15 |  |  |  |  | 3 | 3 | 4 | 3 | 13 | 28 |
| **ПОДРУЧНО ОДЈЕЉЕЊЕ** | Агићи | УЧ. | 3 | 2 | 4 | 4 | 6 | 19 | 13 |  |  | 13 | 7 | 6 | 7 | 10 | 30 | 49 |
| ОДЈ | 0,5 | 0,5 | 0,5 | 0,5 | 1 | 3 | 2 |  |  | 2 | 1 | 1 | 1 | 1 | 4 | 7 |
| Мишковци | УЧ. |  |  |  |  | 2 | 2 |  |  |  |  |  |  |  |  |  | 2 |
| ОДЈ |  |  |  |  | 1 | 1 |  |  |  |  |  |  |  |  |  | 1 |
| Костреш | УЧ. |  | 1 | 2 | 4 | 1 | 8 | 8 |  |  | 8 |  |  |  |  |  | 8 |
| ОДЈ |  | 0,5 | 0,5 | 0,5 | 0,5 | 2 | 2 |  |  | 2 |  |  |  |  |  | 2 |
| Трстенци | УЧ. | 3 | 1 | 2 | 7 |  | 13 | 13 |  |  | 13 |  |  |  |  |  | 13 |
| ОДЈ | 0,5 | 0,5 | 0,5 | 0,5 |  | 2 | 2 |  |  | 2 |  |  |  |  |  | 2 |
| **УКУПНО** | | УЧ. | 62 | 76 | 62 | 69 | 74 | 343 | 34 | 11 |  | 51 | 81 | 66 | 85 | 75 | 307 | 650 |
| Одјељ. | 4,0 | 4,5 | 4,5 | 4,5 | 6 | 24 |  |  |  | 0 | 4 | 4 | 5 | 4 | 17 | 40 |

# БРОЈ УЧЕНИКА

|  |  |  |  |  |
| --- | --- | --- | --- | --- |
| **Разред** | **Број одјељења** | | **Број ученика** | |
| **Шк. год.**  **2024/2025.** | **Шк. год.**  **2023/2024.** | **Шк. год.**  **2024/2025.** | **Шк. год.**  **2023/2024.** |
| I | 4\* | 4\* | 62 | 74 |
| II | 4,5\* | 4.5\* | 76 | 62 |
| III | 4.5\* | 4.5\* | 62 | 69 |
| IV | 4.5\* | 5\* | 69 | 74 |
| V | 6\* | 5\* | 74 | 82 |
| VI | 4 | 4 | 81 | 66 |
| VII | 4 | 5 | 66 | 85 |
| VIII | 5 | 4 | 85 | 75 |
| IX | 4 | 4 | 75 | 78 |
| **УКУПНО** | **40** | **40** | **650** | **665** |
| *\* Број укључује комбинована одјељења* | | | | |

# КАДРОВСКА СТРУКТУРА

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **РАДНИ ОДНОС** | **НК** | **ПК** | **КВ** | **ССС** | **ВКВ** | **ВШС** | **ВСС** | **Мр** | **Др** | **СВЕГА** | | |
| **М** | **Ж** | **Ук.** |
| НАСТАВНИЦИ  РАЗРЕДНЕ НАСТАВЕ |  |  |  |  |  |  | 23 | 1 |  | 1 | 23 | 24 |
| НАСТАВНИЦИ  ПРЕДМЕТНЕ НАСТАВЕ |  |  |  |  |  | 1 | 37 |  |  | 11 | 27 | 38 |
| УПРАВА И СТРУЧНИ САРАДНИЦИ |  |  |  | 2 |  |  | 6 | 1 |  |  | 9 | 9 |
| ВОДИТЕЉИ ПРОДУЖЕНОГ БОРАВКА |  |  |  |  |  |  | 5 |  |  |  | 5 | 5 |
| ПОМОЋНО-ТЕХНИЧКО ОСОБЉЕ | 10 |  | 2 | 2 | 1 |  |  |  |  | 5 | 10 | 15 |
| **УКУПНО** | **10** | **0** | **2** | **4** | **1** | **1** | **66** | **2** | **0** | **17** | **74** | **91** |

# УСЛОВИ РАДА

## ***Стање објеката***

Објекат централне школе је у добром стању.Претходних година доста тога је обновљено и санирано. Потребно је још обновити намјештај (клупе и столице) на спрату, што нисмо у могућности из властитих средстава.

Још увијек није санирана фискултурна сала на којој је неопхоно урадити фасаду због лакшег загријавања просторије и обезбјеђивање неопходних услова за наставу физичког васпитања.Нарочито истичемо проблем загријавања сале. Инсталације су дотрајале и нису у функцији, те их је неопходно санирати. Школско двориште је уређено и ограђено. Објекат је под видеонадзором. Објекат школе у Агићима је у задовољавајућем стању. Постављена је нова пећ за гријање и све дотрајале инсталације замијењене су средствима локалне заједнице. Још предстоји замјена дотрајале столарије, тиме би и још квалитетније могли загријавати просторије, јер се губе велике количине топлоте из наведеног разлога. Двориште је уређено и ограђено.

Подручне школе у Трстенцима и Мишковцима су у добром стању, пећи за гријање су релативно нове и добро грију објекте. Дворишта су уређена и ограђена.

Подручна школа у Кострешу је у солидном стању. Пећи за загријавање су такође у добром стању. Планирамо у сарадњи са родитељима и локалном заједницом оградити школски објекат и замијенити дотрајалу ограду. Све подручне школе имају уређена игралишта за потребе реализације наставе физичког васпитања.

Аплицирањем кроз пројекат који је реализован у сарадњи са Alfa Collage-om обезбјеђен је материјал за санацију степеништа на улазу у школу, школског ходника и учионице. Том приликом школи је донирано и 7 лаптопова, инсталирано мини игралиште у школском дворишту, као и одређена количина дидактичког материјала.

## ***Стање опреме***

Централна школа посједује 6 електронских учионица, мултимедијални кабинет и информатички кабинет који се свакодневно користе у реализацији наставног процеса. Школа посједује мини лабораторије за извођење наставе физике, хемије и биологије. За квалитетну наставу неопходно је опремити специјализоване учионице са комплетном лабораторијом и пратећим наставним средствима и помагалима и омогућити реализацију кабинетске наставе, што тренутно нисмо у могућности, јер уступамо двије учионице ученицима првог разреда ЈУ ОШ „Никола Тесла“.

Такође неопходно је набавити још ИТ опреме (пројектора, паметних табли, рачунара).

Задњих година, средствима од Новогодишњег базара, набавили смо наставна средства и дидактички материјал за потребе школе. Од Министарства просвјете и културе добили смо 7 нових лаптопова.

## ***Инклузија***

У школи кроз инклузију наставу похађа 7 ученика са лаким оштећењем интелектуалног функционисања и 1 ученик са первазивним развојним поремећајем. 16 ученика који немају рјешење али имају одређене потешкоће.

Ученици који имају оштећење интелектуалног функционисања наставу прате према посебном НПП, а ученик са ПРП прати наставу по прилагођеном програму за ученике са первазивним развојним поремећајем, у складу са израђеним ИОП-ом. Ученицима са физичким оштећењима прилагођава се настава физичког васпитања. Ученицима са оштећењем гласа, говора и језика прилагођава се настава према говорно-језичким способностима.

# РЕАЛИЗАЦИЈА ГОДИШЊЕГ ПЛАНА И ПРОГРАМА ЗА ШКОЛСКУ 2024/2025. ГОДИНУ

Редовна настава и сви остали облици наставе и ваннаставне активности које су планиране су и реализоване. Обиљежен је Дан школе и одржан веома успјешан Васкршњи базар. Реализована је Школа у природи, матурска екскурзија и сви планирани излети за ученике, а за ученике деветих разреда организована је матурална забава. Допунска, додатна, секција су у потпуности реализовани.

**ПРОДУЖЕНИ БОРАВАК**

У овој школској години продужени боравак се организује за ученике прве тријаде. Рад се одвија у шест група са осам водитеља. Поступајући у складу са Правилником о начину организовања проширеног програма број 07.04/020-2086-1/21 од дана 28.7.2021.године, а у складу са Чланом 7, тачка 3, а због повећаног броја дјеце са потешкоћама у развоју и отежаног рада проширеног програма,постоји оправдана потреба за ангажовањем још два водитеља са по ½ норме. Продужени боравак похађа 178 ученика.

Опрема и услови којима располаже продужени боравак су изузетно добри. На располагању им је највећа учионичка просторија у школи као и једна учионица коју дјелимично користи други разред. Такође им је на располагању кухиња са трпезаријом, санитарни чвор, фискултурна сала као и отворено школско игралиште.

Исхрану ученика у продуженом боравку обезбјеђују родитељи.

**ОСТАЛИ ОБЛИЦИ НАСТАВЕ**

У току школске године Тим „Брига о дјеци“ састајао се четири пута и разматрао превентивне начине помоћи ученицима, те приједлоге рјешења конкретних проблемских ситуација које су биле присутне у нашој школи.

Тим за самовредновање рада школе састајао се више пута у току другог полугодишта. Такође радне групе које су анализирале поједине стандрде имале су више састанака.

Представници школа учествују у пројектима:

* Вршњачка медијација
* Породична групна конференција
* Квалитетно образовање за све
* Јачање медијске писмености код ученика

Остали облици наставе (допунска, додатна, секције) су у потпуности реализовани.

**РАД СТРУЧНИХ ОРГАНА ШКОЛЕ**

У току школске године одржано је четрнаест сједница Наставничког вијећа и двадест пет сједница Одјељењског вијећа. Евиденција о раду и записници налазе се код педагога школе.

Стручни активи раде редовно по плану предвиђеном Годишњим програмом рада школе. Састанци се одржавају једном мјесечно. Евиденција о раду и записници налазе се код педагога школе.

**ШКОЛСКИ ОДБОР**

У току школске године одржано је шест састанака Школског одбора на којима су се разматрала битна питања о животу и раду школе.

**ПЕДАГОШКО-ПСИХОЛОШКА СЛУЖБА**

Рад педагошко-психолошке службе у прошлој школској години реализован је према програмима рада из Годишњег програма рада школе. Сви сегменти рада се реализују континуирано према плану. Основна подручја рада су: планирање и програмирање васпитно-образовног рада, праћење реализације и унапређивање васпитно-образовног рада, педагошко-психолошки савјетодавни и корективни рад са ученицима, педагошко-психолошки савјетодавни и корективни рад са родитељима, педагошко-психолошки савјетодавни и инструктивни рад са наставницима, стручно усавршавање, вођење педагошке и остале документације, сарадња са институцијама ван школе, рад у стручним органима и тимовима и припремање за рад.

**ПЕДАГОШКО-ИНСТРУКТИВНИ РАД**

У току првог полугодишта посјећивани су часови допунске и додатне наставе и секција, у току другог полугодишта посјећивани су часови на којима су реализовани иновативни модели рада у склопу стручног усавршавања, те једна посјета васпитно-образовнoм раду у продуженом боравку, као и неколико посјета часовима одјељењске заједнице ради рјешавања текућих проблема или реализације радионица. У току школске године педагог је реализовао 15 радионица везаних за теме другарства, асертивне комуникације и сигурности на интернету. Педагошко-инструктивни увид вршили су директор, помоћник директора, педагог и психолог. Након посјете часу обављена је и анализа рада са сваким наставником појединачно. Дати су приједлози за унапређивање васпитно-образовног рада.

**САРАДЊА СА РОДИТЕЉИМА**

Сарадња са родитељима остваривала се кроз свакодневни контакт са наставницима. Циљ је био олакшати ученицима и родитељима нови вид наставе и поучити родитеље како могу помоћи дјеци да квалитетније усвоје наставне садржаје.

**РАД САВЈЕТА УЧЕНИКА И САВЈЕТА РОДИТЕЉА**

Рад Савјета ученика и Савјета родитеља одвија се према програму рада из ГПРШ. Евиденција о раду води се редовно и налази се код педагога школе. Радом ових савјетодавних органа координира педагог школе.

Савјет ученика је имао више активности, обиљежавање Недјеље дјетета, обиљежавање значајних датума, новогодишња хуманитарна акција и разне друге активности којима ученици унапређују васпитно-образовни рад школе. Савјет родитеља је поред разматрања приједлога излета, екскурзија, Школе у природи и усвајања истих, разматрао и друге аспекте рада школе и давао приједлоге за побољшање истих.

**СТРУЧНО УСАВРШАВАЊЕ**

Поред редовног савјетовања које проводи Републички педагошки завод, стручно усавршавање одвија се кроз више видова. У првом полугодишту сви наставници су реализовали писане теме за стручно усавршавање из педагошко-психолошке и уже стручне области. Теме су реализоване кроз предавања на стручним активима. У другом полугодишту сви наставници су реализовали иновативне (огледне) часове у склопу редовне наставе.

Остали облици стручног усавршавања су присуство семинарима као и стално праћење стручне, педагошке и друге литературе.

**ОСТАЛЕ АКТИВНОСТИ**

Самовредновање рада школе завршено је у току љетног распуста. Вредновани су сви сегменти рада школе. Тим за самовредновање рада школе састајао се континуирано. Том приликом извршена је евалуација васпитно-образовног рада.

Представници школа учествују у пројектима:

* Вршњачка медијација
* Породична групна конференција
* Квалитетно образовање за све
* Јачање медијске писмености код ученика

**ХУМАНИТАРНЕ АКТИВНОСТИ**

У току школске 2024/2025. године одржано је низ хуманитарних акција. Прикупљана су новчана средства за помоћ радницима који су имали смртни случај у породици и новчана средства за лијечење нашег суграђанина Драгу Савића. Комплетна документација о хуманитарним акцијама проведеним у школи налази се код рачуновође школе. Установа такође подржава све хуманитарне акције Црвеног крста Дервента и Кола српских сестара „Царица Милица“.

# РЕАЛИЗАЦИЈА ФИНАНСИЈСКОГ ПЛАНА

Финансијски план је реализован у потпуности у складу са законским и подзаконским актима и редовним инструкцијама од стране Министарства просвјете и културе Републике Српске. Средства за материјалне трошкове и бруто плате запослених одобравају се за пословну годину од 1.1. до 31.12. текуће године.

Укупно одобрена материјална средства за школску 2024/2025. годину од стране Министарства просвјете и културе су износила 75. 557,36 км утрошена су на име:

* огревно дрво .................................45.688,50 км
* угаљ ................................. 12.000,00 км
* електричне енергије ......................8.500,00 км
* воде и канализације ......................10.980,00 км
* осигурање запослених...................... 1.522,50 км
* систематски преглед радника....... 3.552,00 км
* претплата начасопис финрар ...........325,00 км
* одјељенске књиге – дневници .....2.000,00 км
* претплата на сл. гласник ..................450,00 км
* комуналне таксе................................ 750,00 км
* фиксног телефона...............................300,00 км
* интернета.............................................2.400,00 км

..........................................................1.000 км

за канцеларијски материјал,канцеларијска помагала,хемијски материјал и помагала за одржавање чистоће,услуге поштарине, гориво ( нафту и бензин ), услуге одржавања рачунара, школских објеката и опреме, трошкови репрезентације, котизације.

**Напомена:**

Расположиви буџет није довољан за измиривање свих обавеза које настану у току пословне године, те је школа принуђена да од Министарства тражи додатна средства за финансирање трошкова огрева.

# ПРИЈЕДЛОЗИ ЗА ПОБОЉШАЊЕ УСЛОВА РАДА И СТАЊА У ШКОЛИ

* Интензивирати промоцију рада школе путем Facebook странице и званичне веб странице
* Наставити аплицирање на пројекте ради опремања школских објеката и набавке ИКТ опреме
* Сарађивати са надлежним институцијама у едукацији родитеља о развојним потребама дјеце
* Увести систем гријања у фискултурну салу
* Увести кабинетску наставу у складу са просторним могућностима
* Повећати употребу ИКТ технологије у настави
* Континуирано радити на унапређењу квалитета наставе
* Додатно мотивисати ученике и на родитељским састанцима посебну пажњу посветити значају вредновања
* На основу анализа успјеха ученика донијети конкретне мјере:
* прилагодити наставне садржаје индивидуалним могућностима ученика
* интензивирати припреме ученика за малу матуру као и за провјеру ученичких постигнућа
* Повећати учешће родитеља у разним сегментима рада школе и стално радити на побољшању квалитета сарадње са родитељима
* Радови на санирању оштећеног атријума изнад степеништа школе.

Директор школе

Елвира Миљић, мр